
Text rozhodnutia
Súd: Krajský súd Bratislava Spisová značka: 1S/249/2013 Identifikačné číslo súdneho spisu: 1013201893 Dátum vydania rozhodnutia: 17. 12. 2013 Meno a priezvisko sudcu, VSÚ: JUDr. Monika Valašíková PhD. ECLI: ECLI:SK:KSBA:2013:1013201893.1 Uznesenie Krajský súd v Bratislave v právnej veci žalobcu: A.K. Industry, s.r.o., Medveďovej 10, 851 04 Bratislava, IČO: 35 766 794, právne zastúpený: JUDr. Ivana Zmeková, Zámocká 30, 811 01 Bratislava, proti žalovanému: Finančné riaditeľstvo SR, Lazovná 63, 974 01 Banská Bystrica o návrhu na odklad vykonateľnosti takto r o z h o d o l : Krajský súd v Bratislave o d k l a d á vykonateľnosť rozhodnutia žalovaného č. 1100302/1/388267/2013/5060-r zo dňa 15.8.2013 v spojení s rozhodnutím Daňového úradu Bratislava zo dňa 16.5.2013 č. 9104405/5/1950849/2013/Krk až do právoplatného rozhodnutia súdu vo veci samej. o d ô v o d n e n i e : Žalobca sa žalobou doručenou tunajšiemu súdu dňa 23.10.2013 domáhal preskúmania zákonnosti rozhodnutia žalovaného č. 1100302/1/388267/2013/5060-r zo dňa 15.8.2013 v spojení s rozhodnutím Daňového úradu Bratislava zo dňa 16.5.2013 č. 9104405/5/1950849/2013/Krk. Žalobca zároveň požiadal súd o odklad vykonateľnosti uvedeného rozhodnutia žalovaného. Ako dôvod tejto žiadosti uviedol, že ohľadom vyrubenia daňovej povinnosti vo výške XX.XXX,XX eur by okamžitým výkonom napadnutého rozhodnutia žalovanému hrozila závažná ujma, spočívajúca v exekúcii daňového nedoplatku. Výkon rozhodnutia vzhľadom na výšku vyrubeného rozdielu dane by vážne ohrozil existenciu žalobcu a bol by pre neho likvidačný. Podľa § 250c veta druhá O.s.p., na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Súd v súlade s citovaným zákonným ustanovením rozhodol o žiadosti žalobcu spôsobom uvedeným vo výroku tohto uznesenia. Poučenie: Proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2013:1013201893.1 (dáta aktuálne k 7. 11. 2026). Záväzné je znenie zverejnené súdom.




